**ЧРЕЗ**

**ПРЕДСЕДАТЕЛЯ НА НАРОДНОТО СЪБРАНИЕ**

**ДО**

**МИНИСТЪРА НА ВЪТРЕШНИТЕ РАБОТИ**

**НА РЕПУБЛИКА БЪЛГАРИЯ**

**ДОЦ. Д-Р ВЕСЕЛИН ВУЧКОВ**

**П И Т А Н Е**

от Десислав Славов Чуколов

народен представител от ПГ на партия АТАКА

 На основание чл. 90, ал. 1 от Конституцията на Република България и чл. 94 от Правилника за организацията и дейността на Народното събрание, внасям питане

 **ОТНОСНО**: Политиката на МВР по предотвратяване на измамите, извършвани по телефон в последните години

 **УВАЖАЕМИ ГОСПОДИН МИНИСТЪР**,

 В последните години телефонните измами, извършвани у нас се превърнаха в нещо обичайно. Голям брой български граждани пострадаха от тях.

 В тази връзка, моля да ми предоставите устно статистика за броя на тези престъпления по години за периода 2007- 2013 и на сумите в лева, с които са ощетени гражданите (отново по години за периода 2007-2013), станали жертва на тези престъпления и да отговорите устно:

 Има ли изработена цялостна политика в МВР, целяща да се справи комплексно с тази тенденция?

 Народен представител:

София, 25 ноември 2014г. Десислав Чуколов